Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 82/2002. (IX. 4.) FVM—KvVM együttes rendelethez
Paragraph Index: 343

2. A rendelet 1. számú mellékletének B) része és megelõzõ alcíme helyébe a következõ rendelkezés lép: „B) Állattartás és állati termékek, amelyek a szarvasmarhafélékhez (beleértve a bivaly és bölényfajokat is) a sertés, juh, kecske és lófélékhez, valamint a szárnyasokhoz tartoznak” „1. Általános követelmények 1.1. Az ökológiai gazdaságban az állattartás a gazdálkodás szerves részét képezi. 1.2. Az állattartással hozzá kell járulni a környezeti elemek védelmét biztosító módon a mezõgazdasági termelési rendszer egyensúlyának fenntartásához, a talaj szervesanyag-tartalmának növeléséhez és a növények tápanyagigényének kielégítéséhez, így biztosítva a talaj-növény, növény-állat és az állat-talaj kapcsolatrendszer kialakítását és fenntartását. 1.3. A megújuló természetes erõforrások használata (istállótrágya, pillangósvirágú és takarmánynövények), a növénytermesztést és állattartást is folytató gazdálkodás és a legeltetés rendszere hosszú távon lehetõvé teszi a talaj termékenységének fenntartását, javítását, továbbá hozzájárul a fenntartható mezõgazdaság kialakulásához. 1.4. Az ökológiai állattartás termõföldhöz kapcsolódó tevékenység. Az állatoknak biztosítani kell a szabadban való mozgás lehetõségét. A termelõnek úgy kell korlátozni a tartott állatok számát, hogy a gazdálkodási egységen belül biztosítva legyen a növénytermesztés és az állattenyésztés egysége, egyúttal ez megakadályozza a környezetszennyezés bármilyen formáját, különösen a talaj, valamint a felszíni és a felszín alatti vizek szennyezését. Az állatok számának szoros összefüggésben kell lenni az általuk termelt trágya elhelyezésére alkalmas terület nagyságával, hogy elkerülhessék a környezetre gyakorolt kedvezõtlen hatásokat. 1.5. Ökológiai állattartás esetén az egy gazdálkodási egységben lévõ összes állatot e rendelet követelményeinek megfelelõen kell tartani. Ettõl az alapvetõ követelménytõl az 1.6—1.8. pontokban foglalt feltételek esetén eltérés lehetséges. 2002/114. szám 1.6. A gazdálkodási egységben lehetnek olyan állatok is, amelyeket nem e rendelet követelményeinek megfelelõen tartanak, feltéve, ha elhelyezésük az ökológiai gazdálkodás követelményeinek megfelelõen tartott állatoktól elkülönített épületben és karámban történik, továbbá más fajhoz tartoznak. 1.7. A rendelet követelményeinek megfelelõen tartott állatok legelõjét évente meghatározott számban nem az ökológiai gazdálkodás követelményeinek megfelelõen tartott állatok is használhatják, de a hektáronkénti együttes állatlétszám nem lépheti túl a 6. számú mellékletben meghatározott 170 kg nitrogén hatóanyag/év terhelésnek megfelelõ határértéket. Az e rendelet követelményeinek megfelelõen és nem megfelelõen tartott állatok egyidejûleg nem tartózkodhatnak a közös legelõn. Ezt az ellenõrzõ szervezetnek elõzetesen engedélyezni kell. 1.8. A rendelet követelményeinek megfelelõen tartott állatok közös legelõn egyidejûleg is legeltethetõk, ha

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes